Aktiviti Penggambaran Masih Lagi Tidak Dibenarkan Buat Masa Ini.
Rayuan penggiat seni yang mahu aktiviti penggambaran filem, drama mahupun iklan dijalankan semula sepanjang tempoh Perintah Kawalan Pergerakan Bersyarat (PKPB) tidak mendapat kelulusan kerajaan. Pekara tersebut disahkan Menteri Pertahanan Dato’ Sri Ismail Sabri Yaakob. Menurut Ismail Sabri, ketika mesyuarat khas menteri-menteri yang berlangsung kelmarin beliau mendapat cadangan daripada Kementerian Komunikasi dan Multimedia Malaysia (KKMM) untuk membenarkan penggiat seni membuat penggambaran. “Kita telah mendengar permohonan dan cadangan daripada pihak KKMM, tetapi buat masa ini kita belum memberikan kebenaran untuk membuat penggambaran selepas mempertimbangkan banyak perkara. “Kita telah mendengar permohonan dan cadangan daripada pihak KKMM, tetapi buat masa ini kita belum memberikan kebenaran untuk membuat penggambaran selepas mempertimbangkan banyak perkara. “Antaranya kita bimbang ketika penggambaran penjarakan sosial tidak diamalkan selain penggambaran bukan sahaja melibatkan pelakon tetapi juga sejumlah besar tenaga produksi, oleh itu kita membuat keputusan untuk tidak membenarkan sebarang penggambaran lagi,” ujarnya ketika ditanya pada sidang media harian PKPB semalam. “Antaranya kita bimbang ketika penggambaran penjarakan sosial tidak diamalkan selain penggambaran bukan sahaja melibatkan pelakon tetapi juga sejumlah besar tenaga produksi, oleh itu kita membuat keputusan untuk tidak membenarkan sebarang penggambaran lagi,” Ismail Sabri bagaimanapun berkata pihaknya akan melihat semula perkara ini selepas sambutan Hari Raya Aidilfitri ini kerana mahu mendapatkan pandangan pakar termasuk pandangan daripada Kementerian Kesihatan Malaysia (KKM). Pada masa sama, beliau turut memahami apa yang sedang dihadapi oleh penggiat seni apabila tiada pendapatan berikutan penggambaran tidak dibenarkan, tetapi pihak kerajaan akan cuba cari jalan penyelesaian. Terdahulu, segelintir penggiat seni telah tampil menyuarakan hasrat mereka untuk kembali memulakan penggambaran dalam masa terdekat ini dan membidas Perbadanan Kemajuan Filem Nasional (FINAS) yang dikatakan mendiamkan diri sejak pelaksanaan PKP sejak 18 Mac lalu. Bagaimanapun, FINAS telah tampil menjelaskan situasi sebenar dengan berkata mereka sudah pun merangka prosedur operasi standard (SOP) kepada KKMM untuk diluluskan oleh pihak kerajaan. Dengan penjelasan terbaru menteri ini, nampaknya penggiat seni terpaksa menunggu beberapa minggu lagi sebelum keputusan dapat dibuat oleh kerajaan.